ไฟแนนซ์ทูเดย์
โดย...ภูคา
4 มี.ค. 2559

โดย...ภูคา
...ลักษณ์ วจนานวัช ผู้จัดการ ธ.ก.ส. ฝากบอกเรื่องหนี้ในโครงการแยกบัญชีพิเศษ หรือ พีเอสเอ ในโครงการสินเชื่อชะลอการขายข้าวเปลือกนาปี ปี 2557/2558 ที่เป็นหนี้ที่ไม่ก่อให้เกิดรายได้กว่า 1,242 ล้านบาท ณ สิ้นไตรมาส 3 ของปี 2558 ตอนนี้ได้รับการชดเชยมาแล้วจนยอดหนี้เหลือเพียงไม่กี่ร้อยล้านบาทแล้ว
...พล.ต.ฉลองรัฐ นาคอาทิตย์ ผู้อำนวยการสำนักงานสลากฯ หลังๆ มานี้ก็พยายามจะเตือนคนที่หวังรวยเพราะโควตาสลาก ว่าคงไม่เหมือนยุคเสือนอนกินแบบสมัยก่อน เห็นๆ กันอยู่ปลายงวด ผู้ค้ารายย่อยร้องระงม ขายสลากไม่หมด แต่พอต้นงวดที่สลากเปิดสั่งซื้อ สั่งจองสลากล่วงหน้า ยอดขายหมดไปในช่วงเวลาไม่ถึงครึ่งชั่วโมง ในเมื่อยังมีคนที่อยากเสี่ยง ก็คงต้องปล่อยให้มีคนบาดเจ็บกันไปตามกลไกตลาดแล้วกัน
...ได้ยินข่าวลือหนาหูว่าน่าจะมีการเปลี่ยนตัวระดับบิ๊กในไอแบงก์ หลังเจรจาหาพันธมิตรใหม่มาร่วมทุนได้สำเร็จในช่วงกลางปีนี้ และคาดว่าน่าจะมีการทาบทามอดีตผู้บริหารธนาคารนครหลวงไทย เข้ามาสานเรื่องฟื้นฟูไอแบงก์กันต่อ จริงหรือไม่ต้องติดตามตอนต่อไป
...ในที่สุด ครม.เห็นชอบแต่งตั้ง สุระชัย เอี่ยมวชิรสกุล อดีตกรรมการผู้จัดการ บริษัท ธนารักษ์พัฒนาสินทรัพย์ เป็น ผู้อำนวยการขสมก. คนล่าสุด ต้องจับตาต่อว่า สุระชัย จะสามารถเดินหน้าตามแผนฟื้นฟูเพื่อล้างหนี้สะสมเฉียดๆ แสนล้านบาทได้หรือไม่ต่อไป
...จักรกฤศฏิ์ พาราพันธกุล อธิบดีกรมธนารักษ์ ฝากแจ้งข่าวถึงนักสะสมกษาปณ์ที่ระลึก รวมทั้งผลิตภัณฑ์เหรียญต่างๆ ที่จะมีการนำโชว์และจำหน่ายในงานไทยเที่ยวไทย ครั้งที่ 38 ครั้งนี้ กรมธนารักษ์ ขนเหรียญหายาก อาทิ เหรียญกษาปณ์ที่ระลึก เนื่องในมหามงคลสมัยพระราชพิธีกาญจนาภิเษก เหรียญที่ระลึกพระพุทธปัญจภาคี สนใจเชิญช็อปได้